শ্রীলঙ্কার বিপক্ষে ফেব্রুয়ারিতে অনুষ্ঠিত ঢাকা টেস্টের উইকেটকে ‘গড়পড়তার চেয়েও নিচু’ আখ্যা দিয়ে রিপোর্ট পেশ করেছিলেন ম্যাচ রেফারি ডেভিড বুন। যে কারণে, আইসিসিও ‘বাজে’ উইকেট তৈরি করার জন্য একটি ডিমেরিট পয়েন্ট দেয়া হয় মিরপুরের উইকেটকে। আইসিসির সিদ্ধান্ত বাতিল চেয়ে আপিল আবেদন করেছিল বাংলাদেশ ক্রিকেট বোর্ড; কিন্তু সেই আবেদন বাতিল করে আগের সিদ্ধান্তই বহাল রেখেছে ক্রিকেটে আন্তর্জাতিক নিয়ন্ত্রক সংস্থাটি।